Svätý Vincent de Paul

* *V roku 1581 sa vo Francúzskej dedinke na úpätí pohoria Pyreneje, v roľníckej rodine de Paulovcov narodilo tretie dieťa. Dali mu meno Vincent. Kto by bol predpovedal mladému gaskonskému pastierikovi Vincentovi de Paul, že raz bude radcom kráľov, obnoviteľom Cirkvi vo Francúzsku, jedným z najväčších dobrodincov všetkých čias? V jeho mladosti nepoukazovalo vôbec nič na takúto budúcnosť. Ale v jeho živote bohatom na dobrodružstvá a trpké zážitky cítime Božiu ruku, ktorá ho očisťuje a vedie.*
* *Každé ráno vyháňal Vincent ovečky a prasiatka na pašu. Vo voľnom čase rád vyrezával z vŕby píšťalky, potom ich predával chlapcom po dedinách. Takto si zarábal svoje prvé peniažky. Ako tak raz kráčal so svojim stádom domov, skrížil mu cestu žobrák*

 **/**Vincent si ráta peniaze a ukladá ich do vrecka... prichádza žobrák **/**

**Žobrák:** Hlad, mladý pán, hlad! Pre lásku k Madone zľutujte sa nad úbohým žobrákom!

**Vincent:** Sám nemám kúsok chleba. **/** hovorí nahnevane a chce odísť, no čosi mu nedá, rozmýšľa, vráti sa, otvorí vrecko a vytiahne peniaz / Čože je to jeden, keď má človek 30. / dá ho žobrákovi, neskôr aj ďalší a postupne mu vysype všetky /

Žobrák : Madona Ti to odplatí, mladý pán, Madona Ti odplatí. (berie si peniaze a odchádza)

(Vincent prichádza domov...)

Otec : Vincent, stretol ma dnes farár na poli. Vravel mi, že máš dobrú hlavu a mohol by si študovať

Vincent: Ja? Študovať?

Otec : Áno, mohol by si byť aj kňazom. Viem že kňazi sú zväčša chudobní, no nájdu sa aj takí, ktorí majú dobrú faru, ako Tvoj ujček Štefan. Ten má dobrý plat a často aj nám pomohol v čase núdze. Poprosím ho, aby Ti dával hodiny latinčiny, aby si sa tiež stal kňazom a mohol pomáhať svojim súrodencom. A teraz choď spať.

*- Vincent dlho nemohol zaspať v tú noc. Nikdy by ho ani nenapadlo stať sa duchovným, ale výhľad na dobrú faru sa mu nezdal byť zlým. V tú noc sa mu sníval zvláštny sen:*

(K Vincentovi prichádza žobrák a Panna Mária)

Žobrák /Ježiš /: To, čo si urobil najmenšiemu z mojich bratov, mne si to urobil.

Mária : Ďakujem Ti, že si obdaroval môjho Syna. Za to Ťa požehnám a povediem cestou života.

Pieseň **/** Mária /: Ďakujem, ďakujem, syn môj, :a to, že si žobráka obdaril.

Ďakujem, ďakujem, Vincent môj, to môjho Syna si takto oslávil

Ty pomohol si mu **v** biede, starosti, On Ta odmení, dá Ti večnej radosti.

**/:** Tvoje srdce krásne je, žije **v** ňom veľká láska, za to Ťa skryjem pod svoj plášť, budem vždy Tvoja Matka. :/

Strýko : Ty teda chceš byť duchovným?

Vincent: Otec to chce.

Strýko : Ach tak, otec. A neuvažoval si, či to chce aj Pán Boh?

Vincent: Boh chce to, čo chce otec. Otec myslí, že by som dostal bohatú faru a mohol by som pomáhať neskoršie svojim súrodencom, tak, ako to robíte Vy, pán strýčko.

Strýko : / hovorí nahnevane **/**To som si mohol myslieť. Keď niekto nevie vyorať brázdu a nakladať hnoj, otec si myslí, že na duchovného to stačí?

Vincent: **/** hovorí urazene/ Ja viem orať, aj hnoj nakladať!

Strýko : Vieš, Vincent, ale s tou mastnou farou to je neistá vec. Je veľa duchovných, ktorí sotva majú čo jesť. Nenaučili sa nič múdreho a nerozumejú sa ani svojmu klerikálnemu remeslu. Takým nízkym sa stal duchovný stav.

Vincent: Sú aj inakší, pán strýčko. Sú aj dobrí a učení kňazi, ktorí majú príjmy. Či nie?

Strýko : Pravdaže. Ale odkiaľ vieš, že raz budeš takým kňazom?

Vincent: To už nechajte ne mňa, nie som až taký hlúpy. Nepadol som na hlavu.

Strýko : Hlava nie je najdôležitejšia, ale srdce, milý môj. Kňaz potrebuje hlavu aj srdce. Dobre teda, skúsim to s tebou.

*- 14-ročný Vincent odchádza do blízkeho biskupského mesta Dax, aby mohol pokračovať v štúdiách. Po niekoľkých rokoch štúdia bol Vincent ako 19-ročný vysvätený za kňaza. Zo začiatku si málo všímal biedu vo svojom okolí. Začal vyhľadávať miesta, kde by sa mohol nejako ukázať, kde by mohol stretnúť významné osobnosti. Bolo to tienisté obdobie jeho života.*

* *Po mnohých dobrodružstvách a ťažkostiach, ktoré v nasledujúcich rokoch prežil, prichádza do Paríža, kde sa stáva almužníkom a spovedníkom kráľovnej Margity z Valois. Ľudia ho často vídali rozdávať žobrákom almužnu. Ba aj do nemocnice prinášal jedlo chudobným.*

**Vincent:** / dáva sediacim žobrákom peniaze /

Tu máte zopár mincí v mene kráľovnej!

Tu máte zopár jabĺčok v mene kráľovnej!

* *Vincent vtedy ešte nevedel, že o niekoľko rokov to bude robiť v mene Ježiša Krista, v mene Ježišovej lásky. Pomaly ho prestane baviť to naháňanie sa za pozemskou slávou. Nie je šťastný. Stále mu čosi chýba. Začali ho trápiť pochybnosti, ťažkosti, prišla tma... Nebo viselo ako ťažké olovo nad jeho dušou a neotváralo sa, akokoľvek Vincent klopal...*

**Vincent:** / nešťastne si sadne /

Načo je všetka tá námaha? Prečo sa mi všetko zdá také prázdne? Také bezútešné a smutné? Čo mám robiť, Bože? Aká je Tvoja vôľa? /príde k nemu priateľ kňaz, Vincent sedí nešťastne, tvár v dlaniach /

Kňaz : Priateľ môj, vrhnite sa bezstarostne do rúk Ukrižovaného. Vrhnite sa do mora Jeho utrpenia a nepremárnite ani jednu myšlienku na seba, na svoje vlastné úzkosti a nedostatky. Vtedy nájdete pokoj, ktorý márne hľadáte, kým vo svojich modlitbách myslíte iba na seba.

Vincent: Ale v duši sa mám často tak, ako by som ani necítil, ani nevidel tvár svojho Spasiteľa. Akoby sa skrýval v tme mojej duše.

Kňaz : Hľadajte Boha v chudobných, chorých a trpiacich...

***Pieseň: Vtedy, keď na seba nemyslíš, všetky temnoty sa rozplynú,***

 ***Vtedy nájdeš pokoj, ktorý ťa uistí, že svieti slnko na našu krajinu.***

 ***/: Je to Pán, ktorému poslúžiš, je to Pán, ktorého obdaríš,***

 ***V každom chorom nájdeš jeho tvár a vtedy odmení ťa sám večný Kráľ. :/***

/odchádza, prichádzajú k nemu chudobní, niečo im dá... deti, rozpráva sa s nimi, sadnú si, Vincent im rozdelí čokoládu.../

*- Často zaľahla na Vincentovu dušu tmavá noc pochybností, ale v službe chudobným a chorým nachádzal znova a znova žiaru Božej tváre. A nastalo svetlo v jeho mučenej duši.*

* *Vincent čoskoro odišiel z kráľovského paláca a prijal miesto farára v chudobnej farnosti Clichy. Po 12 rokoch kňazskej vysviacky je to prvý raz, čo naozaj začal vykonávať povolanie kňaza a prestal vyhľadávať svetskú slávu. Prvýkrát je skutočne šťastný.*
* *Avšak v Clichy nezostáva dlho, Po nejakom čase bol povlaný do Paríža, do domu grófa de Gondiho, generála francúzskych galejí, aby sa stal vychovávateľom jeho 11 - ročného syna. Popri tomu má však na starosti aj sedliakov na majetkof grófa Gondiho. Káže v dedinských kostoloch a pomáha chorým a zomierajúcim...*

/ Vincent putuje s palicou, prichádza k chorému.../

Chorý : Pán Vincent, dobre že ste prišli. Zomieram, no už 10 rokov žijem v ťažkom hriechu, lebo som sa hanbil vyznať ho.

Vincent: Nemusíte sa báť, Božie Milosrdenstvo je nekonečné. Sám Boh sa ku Vám skláňa. Vykonajte si generálnu svätú spoveď. / Vincent a chorý sa rozprávajú... Vincent mu dáva rozhrešenie, vstáva, prichádza grófka /

Chorý : Ani si neviete predstaviť, aký som šťastný. Iba táto generálna spoveď ma zachránila od večných múk.

**Vincent:** / rozmýšľa nahlas/ Koľko duší je beznádejne zatratených a neprídu do neba?! Dá sa tomu nejako zabrániť? Ako naučiť týchto ľudí z vidieka lepšie poznávať a milovať Ježiša a žiť podľa Božích prikázaní? Mám nápad - čo tak chodiť po celom panstve, kázať v kostoloch, vyzývať sedliakov, aby sa polepšili a vyspovedali sa...?

Grófka: To je ono, budem vás v tom podporovať...

Pieseň/zbor /:Ježiš klope.../zbor zopakuje 3. slohu **/**

\*

* *Vincent začal 25. januára 1617 realizovať vo svojom živote myšlienku Božej prozreteľnosti. Vo všetkých priľahlých obciach kázal o generálnej spovedi. Jeho jednoduché, no zapálené slová sa vryli priamo do sŕdc dedinčanov. Na svätú spoveď sa hrnuli také zástupy ľudí, že musel požiadať o výpomoc ďalších kňazov. Tak začína Vincent veľké dielo ľudových misií, ktoré až dodnes mnohým otvárajú cestu k Bohu.*
* *Vincent pochopil, že je povolaný pracovať pre chudobných. Odchádza preto z Paríža do chudobnej zanedbanej farnosti Chatillon- les- Dombes, aby pokračoval v misijnej práci.*

/Vincent prichádza do kostola, ktorý je zanedbaný, na oltári prach, na kríži pavučiny... hovorí zhrozene /

Vincent : Prach, pavučiny... môj Bože, v akej biede to bývaš? Čo tu môžu byť za ľudia, ktorí natoľko zabudli na Teba? **/** postupne prichádzajú zvedaví ľudia **/**

Kostolníčka : Vy ste náš nový farár?

Vincent : Uhádli ste. Ako to tu vyzerá? Prajem si, aby bol kostol dôstojným chrámom Božím a nie komorou na haraburdy! **/** prichádzajú ďalší ľudia - ženy /

**Kostolníčka:** / hovorí podráždene /

Počuli ste to? Vraj komora na haraburdy! To je bohorúhanie! Ľudia nie sú zvyknutí na taký drsný tón, pane. Zaobchádzajte s nimi jemnejšie, ak sa tu chcete dobre cítiť!

Vincent : Nechcem sa tu dobre cítiť! Chcem aby bol kostol čistý. O chvíľu začneme čistiť.

Keď mi nik nepríde pomôcť, spravím to sám. **/** ide si po vedro, kefu, začne čistiť.../

Ženy : - Ten náš nový farár asi nebude mať v hlave všetko v poriadku. Buď je to Svätec, alebo blázon.

- / prídu ďalší pomáhať / Pomôžeme Vám, pán farár! **/** utierajú oltár, podlahu... /

/ k Vincentovi pribehne žena /

Žena : Pán farár, jedna chudobná rodina je veľmi chorá a nemá sa kto o nich postarať.

Vincent: Musíme im pomôcť.

Ženy : - Ja vezmem chlieb. - Ja polievku a kúsok mäsa. - Ja prinesiem nejaké koláče...

Vincent: Ďakujem vám za všetko, milé sestry. Musíme však myslieť aj na zajtrajšok. Odteraz sa budeme pravidelne starať o chudobných. Navrhujem, aby sme založili bratstvo charity. Chudobní budú vašimi pánmi a vy budete ich slúžkami. Takto to budete robiť z lásky k Ukrižovanému Pánovi a Jeho Matke./ ženy sa rozchádzajú .../

* *Takto vznikla Spoločnosť kresťanskej lásky. Vincent akoby horel ohňom lásky. Celou svojou bytosťou prežíva Ježišove slová: „ To, čo robíte iným, mne robíte.“ Na naliehanie*

*Gondiovcov sa po 5 rokoch opäť vracia do Paríža. Navštevuje nielen chorých, ale aj galejníkov vo väzení a snaží sa zmierňovať ich bolesti a trápenia.*

*- Aj grófka Gondiová sa nadchla pre skutky lásky svojho dôverníka a vstúpila do Spoločnosti kresťanskej lásky. Na jej podnet Vincent zakladá spoločnosť kňazov, ktorí sa celkom venujú misijnému dielu na vidieku. Formuje ich s veľkou láskou a povzbudzuje, aby nasledovali Krista cestou chudoby, pokory a lásky.*

/ k Vincentovi prichádzajú 3-4 kňazi, chlapci.. sadnú si, rozprávajú sa.../

Vincent: Nasledujte nášho Pána, bratia moji, nasledujte ho v Jeho láske, ktorá nepoznala hraníc. Pán nás posiela hlásať evanjelium chudobným. Rozprávajte tak, aby vás rozumel aj ten najposlednejší sedliak, aj to najmenšie dieťa. Musia cítiť, že všetko, čo poviete, pochádza z horlivého srdca. Len tak budete dojímať srdcia, obracať nenávisť k Bohu na lásku a premieňať svet.

Pieseň/ Vincent/: I. Nasledujte nášho Pána, veď On bol ku všetkým láskavý.

Jeho veľké srdce prijíma všetkých nás, On nám večný život zaslúžil.

**2.** Putuje s láskou nádhernou, ktorá túži premeniť tento svet.

Nech náš život svedči, že Ježiš je náš Pán, lebo do večnosti inej cesty niet.

- Najlepšiu pomocníčku pre charitatívnu činnosť našiel neskôr Vincent vo sv. Lujze de Marillac. Lujza sa rozhodla, že celý svoj život venuje Bohu a chudobným. Vytrvalo cestovala, navštevovala charitatívne bratstvá, povzbudzovala ich a upevňovala v horlivosti. Vincent jej zveril aj mladé dievčatá, ktoré prichádzali z vidieku, aby tu slúžili tým najbiednejším.

Lujza : Kristova láska nech nás poháňa. Je to sám Spasiteľ, ktorý na nás čaká v biednych príbytkoch Paríža.

* Sú to prvé Dcéry kresťanskej lásky. Navštevujú chorých, sýtia hladných, ujímajú sa sirôt, ba dokonca slúžia aj galejným trestancom. Počas vojny otvárajú brány svojho domu a pomáhajú Utečencom./ sestry slúžia chorým, deťom, rozdávajú jedlo.../
* Situácia v krajine je zlá. Vincent neváha chodiť ako žobrák od dverí ku dverám a prosí o pomoc. Jeho rukami prešlo viac peňazí, ako bolo v parížskych bankách.
* Svojich kňazov a sestry posiela do rôznych častí Francúzska, ba dokonca i do cudziny, aby zasievali semeno milosrdenstva medzi ľudí a tak obnovovali svet. Túži šíriť posolstvo o Božej láske do všetkých končín zeme.
* Aj dnes žije na zemi mnoho ľudí, ktorí čakajú na našu pomoc. Žatva je veľká, ale robotníkov je málo. Ježiš dnes čaká aj na nás. Čaká na naše ruky, ktoré môžeme k nemu vystrieť, klope na dvere nášho srdca, ktoré mu môžeme otvoriť a darovať ho biednym dnešného sveta. Niekedy stačí urobiť len málo a predsa môžeme prispieť k tomu, aby bol aj dnešný deň lepší a krajší.
* A On sám stojí pri nás a uisťuje nás: „ Nebojte sa, ja som s vami po všetky dni, až do skončenia sveta. “

Pieseň: Emanuel, príď...

1. Je toľko bolesti, biedy a utrpenia, ja slabý som a prázdne ruky mám.

Srdce ma bolí, keď vidím toľkú biedu a vôbec neviem, ako im pomôcť mám.

1. Ty Ježiš hľadíš na mňa z tváre mojich bratov, ja s radosťou im náruč otváram. Podávam ruku, chcem vyliečiť ich bolesť, lebo viem, že **v** nich žiješ Ty sám.

Ref. - Emanuel, príď dnes aj medzi nás, náš svet je chorý a stráca svoj jas.

Si lekár duší, čo večný život dá, Tvoj dotyk, úsmev rozohreje nás.

- Emanuel, príď dnes aj medzi nás, náš svet je chotý a stráca svoj jas.

Si Mesiáš, čo ukazuje smer a vedie nás do domu večných krás.